ประกาศกระทรวงศึกษาธิการประกาศกระทรวงศึกษาธิการเรื่อง หลักเกณฑ์ วิธีการและเงื่อนไขว่าด้วยการส่งเสริมและสนับสนุนสถาบันศึกษาปอเนาะจังหวัดชายแดนภาคใต้(ฉบับที่ ๒) พ.ศ. ๒๕๕๐[๑] เพื่อเป็นการส่งเสริมและสนับสนุนสถาบันศึกษาปอเนาะในจังหวัดปัตตานียะลา และนราธิวาส ให้เกิดความเสมอภาคเช่นเดียวกับศูนย์การศึกษาอิสลามประจำมัสยิด(ตาดีกา) เห็นควรเพิ่มเติมประกาศกระทรวงศึกษาธิการ เรื่อง หลักเกณฑ์ วิธีการและเงื่อนไข ว่าด้วยการส่งเสริมและสนับสนุนสถาบันศึกษาปอเนาะจังหวัดชายแดนภาคใต้อาศัยอำนาจตามความในข้อ๑๖ ของระเบียบกระทรวงศึกษาธิการว่าด้วยสถาบันศึกษาปอเนาะ พ.ศ. ๒๕๔๗ แก้ไขเพิ่มเติม(ฉบับที่ ๒) พ.ศ. ๒๕๔๘ และมติคณะรัฐมนตรี เมื่อวันที่ ๒๖ มิถุนายน ๒๕๕๐เห็นควรให้การอุดหนุนค่าบริหารจัดการสถาบันศึกษาปอเนาะ และค่าตอบแทนโต๊ะครูผู้ช่วยโต๊ะครู กระทรวงศึกษาธิการจึงกำหนดหลักเกณฑ์ วิธีการ และเงื่อนไข ดังนี้ข้อ ๑ ประกาศนี้เรียกว่า ประกาศกระทรวงศึกษาธิการเรื่อง หลักเกณฑ์ วิธีการ และเงื่อนไขว่าด้วยการส่งเสริมและสนับสนุนสถาบันศึกษาปอเนาะจังหวัดชายแดนภาคใต้ (ฉบับที่ ๒) พ.ศ.๒๕๕๐ข้อ ๒ ประกาศนี้ให้มีผลบังคับใช้ ตั้งแต่วันที่ ๑ตุลาคม พ.ศ. ๒๕๕๐ เป็นต้นไปข้อ ๓ การให้เงินอุดหนุนเป็นค่าบริหารจัดการสถาบันศึกษาปอเนาะและค่าตอบแทนโต๊ะครูผู้ช่วยโต๊ะครู สถาบันศึกษาปอเนาะและโต๊ะครูผู้ช่วยโต๊ะครูที่มีสิทธิได้รับเงินอุดหนุนจะต้องเป็นสถาบันศึกษาปอเนาะที่จดทะเบียนถูกต้องตามระเบียบกระทรวงศึกษาธิการว่าด้วยสถาบันศึกษาปอเนาะพ.ศ. ๒๕๔๗ แก้ไขเพิ่มเติม (ฉบับที่ ๒) พ.ศ. ๒๕๔๘ ก่อนมติคณะรัฐมนตรี เมื่อวันที่๒๖ มิถุนายน พ.ศ. ๒๕๕๐ข้อ ๔ การขอรับเงินอุดหนุนเป็นค่าบริหารจัดการสถาบันศึกษาปอเนาะและค่าตอบแทนโต๊ะครู ผู้ช่วยโต๊ะครูให้สำนักบริหารงานคณะกรรมการส่งเสริมการศึกษาเอกชนดำเนินการจัดสรรเงินอุดหนุนเป็นค่าบริหารจัดการสถาบันศึกษาปอเนาะและค่าตอบแทนโต๊ะครู ผู้ช่วยโต๊ะครู ดังนี้ที่จำนวนนักเรียน(คน)จัดสรรค่าตอบแทนโต๊ะครู ช่วยโต๊ะครู(คน)ค่าตอบแทนโต๊ะครูผู้ช่วยโต๊ะครู(บาท)ค่าบริหารจัดการสถาบันศึกษาปอเนาะ/เดือน(บาท)รวมเป็นเงิน/เดือน(บาท)๑ไม่เกิน ๘๐ คน๒๒,๐๐๐๑,๐๐๐๕,๐๐๐๒๘๑ - ๑๒๐ คน๓๒,๐๐๐๑,๐๐๐๗,๐๐๐๓๑๒๑ คนขึ้นไป๔๒,๐๐๐๑,๐๐๐๙,๐๐๐ข้อ ๕ ให้โต๊ะครูยื่นคำขอรับการอุดหนุนตามแบบที่กำหนด(แบบ ป.น.๖ ป.น.๗ และป.น.๘) จำนวน ๒ ชุด โดยสำรวจโต๊ะครู ผู้ช่วยโต๊ะครูและจำนวนผู้เรียน ณ วันที่ ๑ พฤษภาคม ของทุกปี โดยสถาบันศึกษาปอเนาะเก็บไว้ จำนวน๑ ชุด ส่งต่อนายทะเบียนที่สำนักงานเขตพื้นที่การศึกษาที่สถาบันศึกษาปอเนาะตั้งอยู่จำนวน ๑ ชุด ภายในวันที่ ๓๑ พฤษภาคม ของทุกปีข้อ ๖ ให้สำนักงานเขตพื้นที่การศึกษาตรวจสอบคุณสมบัติของโต๊ะครูผู้ช่วยโต๊ะครูของสถาบันศึกษาปอเนาะให้เป็นไปตามระเบียบกระทรวงศึกษาธิการว่าด้วยสถาบันศึกษาปอเนาะ พ.ศ. ๒๕๔๗แก้ไขเพิ่มเติม (ฉบับที่ ๒) พ.ศ. ๒๕๔๘ แล้วสรุปคำขอรับการอุดหนุน (แบบ ป.น.๖ ป.น.๗และ ป.น.๘) ของสถาบันศึกษาปอเนาะทุกแห่ง ลงในแบบสรุปข้อมูลสถาบันศึกษาปอเนาะ (แบบป.น.๙) และแบบสรุปรายชื่อสถาบันศึกษาปอเนาะ (แบบ ป.น.๑๐)ส่งไปยังสำนักบริหารงานคณะกรรมการส่งเสริมการศึกษาเอกชนสำนักงานปลัดกระทรวงศึกษาธิการ ภายในวันที่ ๑๐ กรกฎาคมของทุกปี สำหรับแบบ ป.น.๖, ป.น.๗และป.น.๘ สำนักงานเขตพื้นที่การศึกษาจัดเก็บไว้พร้อมที่จะตรวจสอบข้อ ๗ โต๊ะครูผู้ช่วยโต๊ะครูที่มีสิทธิได้รับเงินค่าตอบแทน ต้องเป็นโต๊ะครูผู้ช่วยโต๊ะครูอยู่จนถึงเดือนที่ขอเบิก กรณีมีการเปลี่ยนแปลงโต๊ะครูผู้ช่วยโต๊ะครูสถาบันศึกษาปอเนาะต้องแจ้งการเปลี่ยนแปลงต่อสำนักงานเขตพื้นที่การศึกษา ภายใน ๗ วันนับตั้งแต่วันที่มีการเปลี่ยนแปลง (ตามแบบ ป.น.๑๑, ป.น.๑๒)ข้อ ๘ ให้สำนักงานเขตพื้นที่การศึกษาเป็นผู้รวบรวมเอกสารการเบิกจ่ายไว้เป็นหลักฐานในการตรวจสอบและรายงานการเบิกจ่ายเงินอุดหนุนให้สำนักบริหารงานคณะกรรมการส่งเสริมการศึกษาเอกชนทราบภายใน ๑๕ วัน ของไตรมาสถัดไป (ตามแบบ ป.น.๑๓)ข้อ ๙ ให้สำนักงานเขตพื้นที่การศึกษาดำเนินการเบิกจ่ายเงินค่าบริหารจัดการสถาบันศึกษาปอเนาะเข้าบัญชีสถาบันศึกษาปอเนาะและค่าตอบแทนโต๊ะครู ผู้ช่วยโต๊ะครู ให้กับโต๊ะครู ผู้ช่วยโต๊ะครูเป็นรายเดือนข้อ ๑๐ การเบิกจ่ายเงินค่าตอบแทนโต๊ะครูผู้ช่วยโต๊ะครูต้องไม่เกินจำนวนผู้เรียน ณ วันที่ ๑ พฤษภาคม ของแต่ละปีหากมีการปรับลดจำนวนผู้เรียนลงให้ปรับลดเงินค่าตอบแทนโต๊ะครู ผู้ช่วยโต๊ะครูด้วยข้อ ๑๑ สำหรับปีงบประมาณ ๒๕๕๑ ให้ยื่นคำขอตามข้อ ๖ภายในวันที่ ๓๐ พฤศจิกายน ๒๕๕๐ โดยใช้จำนวนผู้เรียน ณ วันที่ ๑ พฤศจิกายน พ.ศ.๒๕๕๐ประกาศ ณ วันที่ ๑๗ตุลาคม พ.ศ. ๒๕๕๐วิจิตร ศรีสอ้านรัฐมนตรีว่าการกระทรวงศึกษาธิการ[เอกสารแนบท้าย]๑. คำขอรับการอุดหนุนเป็นค่าบริหารจัดการสถาบันศึกษาปอเนาะและค่าตอบแทนโต๊ะครูผู้ช่วยโต๊ะครู (แบบ ป.น.๖)๒. แบบสำรวจข้อมูลประวัติผู้สอน (แบบ ป.น.๗)๓. บัญชีรายชื่อผู้เรียน (แบบ ป.น.๘)๔. ข้อมูลสถาบันศึกษาปอเนาะ (แบบ ป.น.๙)๕. รายชื่อสถาบันศึกษาปอเนาะ (แบบ ป.น.๑๐)๖. บัญชีรายชื่อผู้สอนที่มีการเปลี่ยนแปลง กรณีถอดถอน(แบบ ป.น.๑๑)๗. บัญชีรายชื่อผู้สอนที่มีการเปลี่ยนแปลง กรณีแต่งตั้งเพิ่มเติม(แบบ ป.น.๑๒)๘. แบบรายงานการเบิกจ่ายเงินอุดหนุนเป็นค่าบริหารจัดการสถาบันศึกษาปอเนาะและค่าตอบแทนโต๊ะครูผู้ช่วยโต๊ะครู (แบบ ป.น.๑๓)(ดูข้อมูลจากภาพกฎหมาย)ปริยานุช/ผู้จัดทำ๒๖ กุมภาพันธ์ ๒๕๕๑ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๑๖ พฤษภาคม ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๓๕ ง/หน้า ๓๗/๑๘ กุมภาพันธ์ ๒๕๕๑